Euskadiko Eskola Kontseilua

Euskadiko Eskola Kontseilua 1990. urtean Eusko Jaurlaritzak sortutako erakunde publikoa da. Euskadiko irakaskuntzako programazio orokorrarekin zerikusirik duten giza eragileek parte hartzeko organo gorena da, eta Eusko Jaurlaritzaren araudiari buruzko kontsulta eta aholkularitza organo lanak betetzen ditu.

 Funtzioak 
Euskadiko Eskola Kontseiluaren funtzioren artean, hauek dira aipagarrienak:
 Hezkuntza komunitatearen parte hartzea ahalbidetzen du, irakaskuntzaren programazio orokorrean eta gobernuak hartzen dituen oinarrizko erabakietan.
 Euskadiko hezkuntzaren gai nagusiez (lege-proiektuak, dekretuak, planak…) nahitaez kontsultatua izan behar da.
 Irakaskuntzarekin zerikusia duten gaiei buruzko proposamenak egiten dizkio Eusko Jaurlaritzako Hezkuntza, Hizkuntza Politika eta Kultura sailari.
 Euskadiko hezkuntzaren egoera ebaluatzen du, eta kasuan kasuko txostena landu eta argitaratu.
 Estatuko eta autonomia erkidegoetako eskola kontseiluaren batera urteroko topaketan parte hartzen du, bai eta estatuko eskola kontseiluan ere.

Halaber, EAE mailan irakaskuntza garatzen duten arauei buruzko irizpenak egitea edota irakaskuntzaren egoeraren inguruko txosten orokorra burutzea eta txostenak egitea ere Euskadiko Eskola Kontseiluaren funtzioak dira.

 Osaketa 
Taldearen osaketan eboluzioa antzeman daiteke urteak joan urteak etorri. Hona osaketa eredu bat:
 Euskadiko irakaskuntzako sei irakasle,
 Euskadiko irakaskuntzako ikasleen sei guraso
 Euskadiko irakaskuntzako sei ikasle,
 Administrazio eta Zerbitzuetako langileen bi ordezkari
 Ikastetxe pribatuetako bi titular
 Euskal Herriko Unibertsitateko ordezkari bat
 Langileen sindikatuetako hiru ordezkari
 Erakunde patronaletako hiru ordezkari
 Hezkuntza Administrazioko lau ordezkari
 Hezkuntza arloan izen handikoak diren lau pertsona,
 Toki Administrazioko sei ordezkari
 Doktore eta Lizentziatuen Kolegioko ordezkari bat
 Pedagogia Kolektiboetako ordezkari bat
 Euskadiko Gazteriaren Kontseiluaren ordezkari bat

Taldearen baitan, batzorde iraunkor bat osatu ohi da eta beste hainbat azpibatzorde.

 Egitura 
Euskadiko Eskola Kontseilua hiru marko ezberdinek osatzen dute:

 Osoko bilkura 
Euskadiko Eskola Kontseilua osatzen duten 46 kideak biltzen ditu eta gutxienez urtean birritan biltzen da. Hau da Kontseiluko erabakigune nagusia eta gai garrantzitsuenak hemen onartuak izan behar dira. Euskadiko Eskola Kontseiluko presidentea da bilkurako lehendakaria eta kide bakoitzak bozka bakarra du.
 Kontseilu iraunkorra 
Kontseilu Iraunkorrak Euskadiko Eskola Kontseiluko gobernu batzorde lana burutzen du. Hamaika kidek eta idazkari teknikoak osatzen dute eta bi astean behin biltzen da. Egunerokotasunean sortzen diren gaien eztabaida eta onarpena egitea, osoko bilkurara eraman beharreko gai ordena zehaztea, kontseiluko batzordeen jarraipena egitea eta batzorde-buruak izendatzea, kontseiluko karguen izendatze eta izengabetze proposamenak burutzea, batzordeak sortu zein desegitea edo Euskadiko Eskola Kontseiluaren ordezkaritza lanak egitea dira, besteak beste, Kontseilu Iraunkorraren funtzioak.

2016an, kontseilari hauek osatzen zuten Kontseilu Iraunkorra:

+2016ko EEKko Kontseilu IraunkorraIzenaKarguaErakundea Maite Alonso LehendakariaEusko Jaurlaritza Isabel KapanagaLehendakariordeaEusko Jaurlaritza Juan Carlos JaureguiEuskadiko Gurasoen OrdezkariaFECAPP Antxon RodríguezEuskadiko Ikasleen OrdezkariaIkasle Abertzaleak Iñaki AzpitarteEuskadiko Irakasleen OrdezkariaELA Sindikatua Mikel PagolaToki Administrazioko OrdezkariaEUDEL (EAJ) Maria Teresa OjangurenAntolaketa BatzordeaLauaxetako Zuzendaria Raimundo RubioGiza-baliabideak BatzordeaSteilas Sindikatua Carlos LópezEgitaraugintza BatzordeaDenon Eskola Elkartea Xabier AizpuruaHizkuntza Helburuak BatzordeaISEI-IVEIko Zuzendaria Amaia JauregiberriFinantzaketa BatzordeaEusko Jaurlaritzako Zuzendaria Eva BlancoIdazkari Teknikoa

2019. urtean batzorde iraunkorra hau da. Euskadiko Eskola Kontseiluko webgunean, batzarkideen jatorriari buruzko argibideak dokumentu batean ikus daitezke eta batzordeen osaketa beste bateanBatzordeen osaketa.

+2019ko EEKko Kontseilu IraunkorraIzenaKarguaErakundea Nélida Zaitegi LehendakariaEusko Jaurlaritza Maria Teresa OjangurenLehendakariordeaEusko Jaurlaritza Eva BlancoIdazkari Teknikoa· Ainara IbáñezEuskadiko Gurasoen Ordezkaria··· ···Euskadiko Ikasleen Ordezkaria··· Mikel PagolaToki Administrazioko OrdezkariaEUDEL (EAJ) Ana Marta Iriarte Irakasleak··· Usoa Urbieta Programazioa··· Begoña Pedrosa Antolaketa··· Josean Bueno Giza-baliabideak··· Xabier AizpuruaHizkuntza Helburuak BatzordeaISEI-IVEIko Zuzendaria Ismael RedondoFinantzaketa Batzordea···

 Batzordeak 
Euskadiko Eskola Kontseiluak batzorde espezifikoak ditu gai ezberdinen inguruko ikerketa, eztabaida eta proposamenak egiteko. Batzorde bakoitzak buru bat du eta kontseiluan ordezkatuta dauden sektore bakoitzeko ordezkari batek parte hartzen du bertan.

 Erreferentziak 

 Kanpo estekak 
 Euskadiko Eskola Kontseilua - Aurkezpena.

Kategoria:Eusko Jaurlaritzaren erakundeak